Mudderbiller

Dryops

Mudderbiller (Dryopidae) er en familie av biller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

 Utseende 
Små til middelsstore (1,2 – 8 mm), avlange biller, vanligvis brunlige og matte med oversiden dekket med lange, utstående hår. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

 Levevis 
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien mudderbiller, Dryopidae
 Slekten Dryops Olivier, 1791 - eneste slekt i Norge
 Dryops auriculatus (Geoffroy, 1785)
 Dryops griseus (Erichson, 1847)
 Dryops similaris Bollow, 1936
 Dryops ernesti Des Gozis, 1886
 Dryops luridus (Erichson, 1847)
 Dryops nitidulus (Heer, 1841)
 Øvrige slekter:
 Slekten Ahaggaria Bollow, 1938
 Slekten Ceradryops Hinton, 1937
 Slekten Drylichus Heller, 1916
 Slekten Elmomorphus Sharp, 1888
 Slekten Elmoparnus Sharp, 1888
 Slekten Franzyops Kodada, 1998
 Slekten Geoparnus Besuchet, 1978
 Slekten Ghiselinius Perkins, 1997
 Slekten Guaranius Spangler, 1991
 Slekten Helichus Erichson, 1847
 Slekten Holcodryops Spangler, 1987
 Slekten Malaiseianus Bollow, 1940
 Slekten Momentum Perkins, 1997
 Slekten Monstrosostea  Kodada & Boukal, 2000
 Slekten Onopelmus Spangler, 1980
 Slekten Oreoparvus Deléve, 1965
 Slekten Pachyparnus Fairmaire, 1889
 Slekten †Palaeoriohelmis Bollow, 1940 - nå overført til Elmidae
 Slekten Parahelichus Bollow, 1940
 Slekten Parnida Broun, 1880
 Slekten Parygrus Erichson, 1847
 Slekten Pedestrodryops Kodada, 2001
 Slekten Pelonomus Erichson, 1847
 Slekten Phallodryops Deléve, 1963
 Slekten Pomatinus Sturm, 1853
 Slekten Postelichus Nelson, 1989
 Slekten †Potamophilites Haupt, 1956
 Slekten Praehelichus Bollow, 1940
 Slekten Quadryops Perkins & Spangler, 1985
 Slekten Rapnus Grouvell, 1899
 Slekten Sostea Pascoe, 1860
 Slekten Sosteamorphus  Hinton, 1936
 Slekten Spalacosostea Kodada, 1996
 Slekten Stenomystax Čiampor, 2003
 Slekten Strina Redtenbacher, 1867
 Slekten Stygoparnus Barr & Spangler, 1992
 Slekten Uenodryops Satô, 1981

 Referanser 

 Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936

 Eksterne lenker 
 Dryops sp.
 Helichus ussuriensis
 Larve fra Sør-Afrika


Kategori:Biller

Kategori:Biller formelt beskrevet i 1820
Kategori:Dyr formelt beskrevet av Gustaf Johan Billberg